جرافيتى شارع محمد محمود

thumb
جرافيتى شارع محمد محمود هى رسومات ظهرت بعد أحداث ومظاهرات شارع محمد محمود فى الفترة من 19 نوفمبر 2011 - 24 نوفمبر 2011) اترسمت على أسوار الجامعة الامريكية بالقاهرة وعلى بعض العمارات وأسوار المدارس القريبه،و كما ن ظهرت الجداريات على الحاجز الخرساني اللى حطته سلطات الامن المصرية فى شارع محمد محمود لمنع تقدم الثوار لوزارة الداخلية. اللوحات دى اتعرفت عالميا لانها رمزت لمصر ولثورة 25 يناير.

 بعض انواع الجرافيتى 
 بعض ابطال ثورة 25يناير زى سامبو ومينا دانيال واحمد حرارة والشيخ عماد عفت، او من اعتبرهم الفنان من اعدائها زى المشير طنطاوي والملازم محمود الشناوي الشهير بـقناص العيون.
 صور شهداء الثورة ومصابيها وضحاياها فى كل أحداثها .
 صور لوجوه جديدة من شباب ألتراس النادي الاهلي اللى شكلوا ضحايا أحداث استاد بورسعيد.
 شعارات بتطالب بتسليم السلطة للمدنيين واسقاط حكم المجلس الاعلى للقوات المسلحه.
 جداريات لأحداث ماسبيرو والمصادمات مع الأقباط قدام مبنى التلفزيون فى ماسبيرو فى اكتوبر 2011.
 مصادمات شارع محمد محمود فى نوفمبر 2011،
 رسومات لأحداث مجلس الوزراء والمواجهات اللى كانت قريب من مجلس الوزراء فى ديسمبر 2011.
 جدارية رسمها فنانين الجرافيتي على سور الجامعة الامريكية بالقاهرة، وتمثل صعود الشهداء للجنة مشابه للرسم المصري القديم على جدران المعابد الجنائزية.
 جرافيتي كبير للشيخ الازهري عماد عفت واحد من شهدا الثورة فى أحداث مجلس الوزرا.

 مسح الرسومات 
مسحت محافظة القاهرة الرسومات يوم 18 سبتمبر 2012 , جداريات الجرافيتى كانت اتوثقت بتصويرها . لكن رجعوا رسامين الجرافيتى وعملوا جداريات فى نفس الاماكن

 شوف 
 نماذج من جداريات محمد محمود على موقع فليكر
 مركز الدراسات الاشتراكية: صورة: جرافيتي فى شارع محمد محمود ضد المجلس العسكري 
 suzeeinthecity: Street Art on Mohamed Mahmoud – Photos

تصنيف:رسم
تصنيف:فنون
تصنيف:جداريات
تصنيف:لوحات